## З А П О В Е Д

На основание чл. 5, ал. 1, т. 2 и чл. 2, т. 1 от Устройствения правилник на Българската агенция по безопасност на храните и чл. 117, ал. 1, т. 1, 2 и 7 и чл. 130 от Закона за ветеринарномедицинската дейност

**Н А Р Е Ж Д А М :**

1. Във връзка с влошената епизоотична обстановка по отношение на заболяването Инфлуенца по птиците, Директорите на ОДБХ да разпоредят и организират:
2. Незабавно вземане и изпращане на проби за серологично изследване за инфлуенца по птиците от всеки регистриран животновъден обект за отглеждане на кокошеви и водоплащащи птици, който е неселен с птици над 7 дневна възраст. В животновъдни обекти, които са неселени с птици под 7 дневна възраст, изследването да бъде извършено веднага след навършване на възрастта.
3. За изследванията по т. I. 1 проби да се взимат от регистриран ветеринарен лекар, с който животновъдният обект има сключен договор и под надзора и контрола на официален ветеринарен лекар, както следва:
	1. за птици от кокошевия вид – кръвни проби от 10 птици за обект (взима се средна проба- проби от различни птици, настанени в различни халета);
	2. за водоплаващи птици – кръвни проби от 20 птици за обект (взима се средна проба- проби от различни птици, настанени в различни халета);
4. Взетите проби по т. I. 2 да се изследват в акредитирани за целта лаборатории, намиращи се на територията на Република България или друга държава членка.
5. Изследванията на пробите по т. I. 2 да се заплащат от собствениците на птицевъдните обекти.
6. При получаване на положителен резултат, от извършените изпитвания на взетите проби съгласно настоящата заповед, да се прилагат мерките определени в т. VIII и IX от Заповед РД11-2253/24.10.2022 г. на изпълнителния директор на БАБХ.
7. Всяка партида птици да се транспортира до друг животновъден обект придружена от Ветеринарномедицинско свидетелство за придвижване на животни и копие на лабораторен протокол за вирусологично изследване (трахеални и клоакални тампони) с отрицателен резултат за инфлуенца по птиците, като изследването е извършено не по-късно от 21 дни преди придвижването.
8. Пробите по т. II да се изследва в НРЛ за Инфлуенца и Нюкасълска болест към НДНИВМИ, за сметка на БАБХ.
9. За предприетите действия по т. I от настоящата заповед, директорите на ОДБХ да изготвят подборен доклад с информация за броя на регистрираните птицевъдни обекти, броя на обхванатите от пробовземане и резултатите от изследванията. Докладите да се изпращат в срок до 17.11.2023 г. и на електронната поща на дирекция ЗХОЖ при ЦУ на БАБХ - AHW@bfsa.bg.
10. Настоящата заповед да се публикува на официалната интернет страница на БАБХ.

Контрола по изпълнението на заповедта възлагам на ресорния заместник изпълнителен директор на БАБХ за дейността на дирекция „Здравеопазване и хуманно отношение към животните“.

Настоящата заповед да се доведе до знанието на ресорния заместник изпълнителен директор на БАБХ за дейността на дирекция „Здравеопазване и хуманно отношение към животните“, главния директор на главна дирекция „Верификация на официалния контрол“ при ЦУ на БАБХ, директора на дирекция „Здравеопазване и хуманно отношение към животните“ при ЦУ на БАБХ и директорите на ОДБХ, за сведение и изпълнение.

